Diari Oficial de la Generalitat Valenciana


Sumari del DOGV 5221, del 17-03-2006 (2006/2969)

Notificació de 6 de març de 2006, del sotssecretari a l'OP nº 400, SAT nº 9.423 Vallsuma Fruit, de la Resolució de 18 de gener de 2006, de l'expedient 17-0008-2001 en relació amb les ajudes a la producció de cítrics destinats a la transformació corresponents a la campanya 1997/1998.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5221

Data del DOGV
:   17-03-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/2969


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de 6 de març de 2006, del sotssecretari a l'OP nº 400, SAT nº 9.423 Vallsuma Fruit, de la Resolució de 18 de gener de 2006, de l'expedient 17-0008-2001 en relació amb les ajudes a la producció de cítrics destinats a la transformació corresponents a la campanya 1997/1998. [2006/X2969]  
El sotssecretari de la Conselleria d'Agricultura, Pesca i Alimentació, de conformitat amb l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, notifica mitjançant este escrit a l'OP nº 400, SAT nº 9.423 Vallsuma Fruit, amb últim domicili conegut al carrer García Lorca, nº 2, 46678 Quatretonda (València),:  
1. Que amb data 18 de gener de 2006, el sotssecretari va dictar resolució en l'expedient 17-0008-2001, en relació amb les ajudes a la producció de cítrics destinats a transformació corresponents a la campanya 1997/1998.  
+2. Que el contingut literal de l'escrit és el següent:  
Vist l'escrit presentat per José Vicente Bernabeu Pla en representació de l'OP número 400 SAT número 9.423 Vallsuma Fruit, davant la Resolució de la Direcció General de Producció Agrària, de 17 de juliol de 2001, sobre l'expedient 17-0008-2001 i d'acord amb els següents:  
Antecedents  
Primer  
La SAT número 9.423 Vallsuma Fruit està reconeguda com a organització de productors de fruites i hortalisses per a la categoria V(cítrics), amb el número 400, per Resolució, del director general d'Agricultura, del Ministeri d'Agricultura, Pesca i Alimentació, de 17 de febrer de 1999, a l'empara del Reglament(CE) número 2200/1996, del Consell, de 28 d'octubre de 1996, pel qual s'establix l'organització comuna de mercats en el sector de fruites i hortalisses.  
L'esmentada OP número 400 va ser homologada per Resolució de 27 de març de 1998, de la Secretaria General d'Agricultura i Alimentació del Ministeri, com a col·laboradora de l'administració en el règim d'ajudes a la producció de cítrics destinats a transformació per a la campanya 1997/1998, establit en el Reglament(CE) 2202/1996, del Consell, de 28 d'octubre de 1996, pel qual s'establix un règim d'ajuda als productors de determinats cítrics.  
Segon  
Per a obtindre els beneficis d'este règim d'ajudes l'organització de productors número 400 SAT Vallsuma Fruit va subscriure i va remetre a la Conselleria d'Agricultura, Pesca i Alimentació els corresponents contractes de compravenda de cítrics per a la seua transformació: de satsuma per a gallons, de taronja per a la transformació en suc i de clementines també per a suc.  
Tercer  
Segons consta en la resolució recorreguda, i no s'han discutit per la recurrent, per les entregues de cítrics a la transformació, tota la mercaderia procedent dels socis a l'empara d'estos contractes, durant esta campanya 1997/1998, es pagaren unes ajudes per l'import total de 95.326.713 pessetes prèvia comprovació per la Secció de Mercats Agraris dels Servicis Territorials de València de la Conselleria, que els productes objecte de les sol·licituds de bestretes i definitives havien sigut entregats a la indústria de transformació.  
Quart  
El dia 8 d'agost de 2000, el funcionari de la Secció de Mercats dels Servicis Territorials de València de la Conselleria va efectuar en la seu de SAT Valsuma Fruit, a Quatretonda, el control del compliment de les ajudes als productors de cítrics, corresponents a taronja per a suc, respecte de la sol·licitud definitiva d'ajuda presentada el 8 de juliol de 1998. El control es va efectuar en presència d'un representant de la societat inspeccionada, el seu president.  
En l'apartat A. Matèria primera de l'acta es constata, amb detall que així consta, que les dades que figuren en la comptabilitat general de l'OP no són conciliables amb les dades de la comptabilitat específica de l'ajuda, i són superiors les eixides a les entrades de mercaderia, que únicament consten les dels socis, en una quantia de 831.757 kg. S'indica que els albarans d'entrada tenen la capçalera de la societat Cijuval. Del contracte entre SAT Vallsuma Fruit i Cijuval, SL, pel qual este arrenda a aquella la seua maquinària, no hi ha factura de liquidació del cànon ni dels servicis prestats.  
En l'apartat B-Pagament de bestretes i del saldo de la liquidació d'ajuda de l'acta que constata, en síntesi, encara que figura detallat en la mateixa, que l'OP no ha complit el termini per a efectuar el pagament als productors, i que l'import total de les bestretes i de la liquidació de l'ajuda no ha sigut transferida integrament als productors de cítrics.  
Quint  
En la mateixa data i seu de l'OP el mateix funcionari va efectuar el control del compliment de les ajudes als productors de cítrics, corresponents a clementina per a suc, respecte de la sol·licitud definitiva d'ajuda presentada el 8 de juliol de 1998. El control es va efectuar en presència també del president de la societat.  
En l'apartat A-Matèria primera de l'acta es constata també, amb el detall que allí consta, que les dades que figuren en la comptabilitat general de l'OP no són conciliables amb les dades de comptabilitat específica de l'ajuda, són superiors les eixides a les entrades de mercaderia, que únicament consten la dels socis en una quantia de 276.296 kg. S'indica que els albarans d'entrada tenen la capçalera de la societat Cijuval, i es reitera que del contracte entre SAT Vallsuma Fruit i Cijuval, SL, pel qual este arrenda a aquella la seua maquinària, no hi ha factura de liquidació del cànon ni dels servicis prestats.  
En l'apartat B-Pagament de bestretes i del saldo de la liquidació d'ajuda de l'acta, igualment es constata que l'OP no ha complit el termini per a efectuar el pagament als productors i que l'import total de les bestretes i de la liquidació de l'ajuda no ha sigut transferit integrament als productors de cítrics.  
Sext  
En esta mateixa data i seu de l'OP el mateix funcionari va efectuar el control del compliment de les ajudes corresponents a satsuma per a galló, respecte de la sol·licitud definitiva d'ajuda presentada el 8 de juliol de 1998. El control es va efectuar en presència també del president de la SAT.  
En l'apartat A-Matèria primera de l'acta es constata també que les dades que figuren en la comptabilitat general de l'OP no són conciliables amb les dades de la comptabilitat específica de l'ajuda, són superiors les eixides a les entrades de mercaderia, que únicament consten les dels socis, en una quantia de 14.142 kg. S'indica que els albarans d'entrada tenen la capçalera Cijuval, i es reitera que del contracte entre SAT Vallsuma Fruit i Cijuva, SL, pel qual este arrenda a aquella la seua maquinària, no hi ha factura de liquidació del cànon ni dels servicis prestats.  
En l'apartat B-Pagament de bestretes i del saldo de la liquidació d'ajuda de l'acta, igualment es constata que l'OP no ha complit el termini per a efectuar el pagament als productors, i que l'import total de les bestretes i de la liquidació de l'ajuda no ha sigut transferit integriament als productors de cítrics.  
Sèptim  
Sobre la base del resultat dels controls, expressat en les actes corresponents, el director general de Producció Agrària, el 14 de febrer de 2001, va incoar expedient amb l'objecte de definir responsabilitats de SAT Vallsuma Fruit en l'obtenció i gestió d'ajudes.   
Octau  
El director general de Producció Agrària d'esta Conselleria d'Agricultura, Pesca i Alimentació, el 17 de juliol de 2001, va dictar una Resolució de l'expedient 17-0008-2001, sobre el control de les ajudes a la producció de cítrics destinats a la transformació campanya 1997/1998, sol·licitades i percebudes per l'organització de productors número 400 SAT número 9.423 Vallsuma Fruit, on declarava l'incompliment de la normativa reguladora de les ajudes i en conseqüència la percepció indeguda de l'import de 97.930.155 pessetes abonat en concepte de bestretes trimestrals i ajuda definitiva, i reclamant el reintegrament de la totalitat de tal import pagat, incrementat amb el tipus d'interés aplicat pel Banc Central Europeu a les seues operacions en euros, publicat en el Diari Oficial de la Unió Europea, Sèrie C, vigent en la data del pagament indegut i incrementat amb tres punts percentuals.  
Nové  
José Vicente Bernabeu Pla, en nom i representació de SAT número 9.423 Vallsuma Fruit va interposar recurs d'alçada contra esta resolució, al·legant en síntesi, no estar d'acord amb la resolució recorreguda, perquè la diferència d'entrades i d'eixides de quilos de diferents productes es justifica en el sistema que deriva de la relació entre l'OP i la Cooperativa Agrícola de Quatretonda, Coop V, sent aquella sòcia d'esta, i ocupant l'OP els immobles i instal·lacions de la cooperativa, que li compensa per mitjà del traspàs i facturació de fruita entre ambdós entitats; perquè és real el contracte d'arrendament entre l'OP i Cijuval, SL, pel qual esta mercantil deduïx dels imports a pagar a l'OP el forfait de les despeses estipulades per la confecció de cada varietat i una quantia addicional per les despeses generals, que inclou l'import del cànon establit; perquè si bé és cert que els albarans d'entrada de mercaderia dels socis porten majoritàriament la capçalera de Cijuval, SL, no obstant la SAT realitza una entrada de mercaderia diària per la totalitat de la mercaderia dels socis per varietats i categories, i posteriorment es fa una eixida diària del total a Cijuval, SL, per varietats, i perquè el retard en el pagament de les ajudes i bestretes als socis, i la utilització de mitjans de pagament no autoritzats pel reglament comunitari, no poden suposar una transgressió determinant del reintegrament de la totalitat de les ajudes, i sol·licita l'anul·lació de la resolució recorreguda.  
Deu  
En data 14 de gener de 2002, es dictà una Resolució de la consellera d'Agricultura, Pesca i Alimentació del recurs d'alçada, per la qual es declarava el desistiment d'este recurs per falta d'acreditació de la representació a favor de José Vicente Bernabé Pla de l'OP número 400 SAT 9.423 Vallsuma Fruit.  
Onze  
L'OP número 400 SAT 9.423 Vallsuma Fruit va interposar recurs contenciós administratiu contra la mencionada resolució de la consellera, admetent-se a tràmit en la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana amb el número 500 de 2002.  
Dotze  
En data 23 de març de 2005, la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana va dictar sentència número 570/2005 sobre el recurs contenciós número 03/500/02, resolent estimar el recurs plantejat per l'OP número 400 SAT 9.423 Vallsuma Fruit contra la Resolució de 14 de gener de 2002, de la consellera d'Agricultura, Pesca i Alimentació i anul·lar la resolució impugnada al no ser conforme a dret per la qual cosa s'han de reposar les actuacions en via administrativa als efectes que l'administració resolga el recurs d'alçada plantejat per l'OP número 400.  
Tretze  
En relació amb el recurs d'alçada interposat, el 2 d'octubre de 2001, va emetre un informe el director general de Producció Agrària, confirmatori de la legalitat i encert de la resolució recorreguda.  
Fonaments jurídics  
Primer  
La competència per a resoldre el recurs d'alçada correspon al sotssecretari de conformitat amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el Decret 149/2005, de 21 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, i amb el Decret 178/1996, de 2 d'octubre, del Govern Valencià, pel qual es designa l'organisme pagador i l'organisme de certificació de les despeses corresponents a la Secció Garantia del FEOGA a la Comunitat Valenciana, i s'establix la seua organització i funcionament.  
Segon  
El Reglament(CE) número 2202/1996, del Consell, de 28 d'octubre de 1996, pel qual s'establix un règim d'ajuda als productors de determinats cítrics, crea efectivament un règim comunitari d'ajuda a les organitzacions de productors que entreguen per a la transformació determinats cítrics collits a la comunitat, sustentant-se este règim en contractes que vinculen, d'una banda, a organitzacions de productors reconegudes o admeses, provisionalment, en virtut del Reglament(CE) número 2200/1996, del Consell, de 28 d'octubre de 1996, pel qual s'establix l'organització comuna de mercats en el sector de les fruites i hortalisses, i d'una altra, a transformadors o associacions o unions de transformadors legalment constituïdes, de manera que es concedix una ajuda a les organitzacions de productors per les quantitats entregades per a la transformació d'acord amb estos contractes.  
L'organització de productors número 400 SAT número 9.423 Vallsuma Fruit, acollint-se al règim d'estes ajudes (antecedent primer) sobre la base dels corresponents contractes de compravenda de cítrics per a transformació (antecedent segon), les va sol·licitar i va obtindre en virtut de les corresponents resolucions de concessió de bestretes i d'imports definitius (antecedent tercer).  
El Reglament(CE) número 1169/1997, de la Comissió, de 26 de juny de 1997, pel qual s'establixen disposicions d'aplicació del Reglament(CE) 2202/1996, en el seu capítol VI, regula els controls d'este règim d'ajudes, per a garantir el compliment de la reglamentació comunitària, i en l'article 18.2 disposa que els estats membres .efectuaran controls físics i documentals de totes les organitzacions de productors., que .tindran com a objecte comprovar: a) la concordança entre les quantitats de productes entregades a la transformació en virtut de contractes, per a les quals s'hagen expedit els certificats d'entrega (.) i les quantitats que figuren en les sol·licituds d'ajudes o de bestretes, i b) i la concordança entre les quantitats de productes entregades a la transformació i les quantitats entregades a les organitzacions de productors pels seus membres, els membres d'una altra organització de productors pels seus membres, els membres d'una altra organització de productors en cas d'aplicació dels guions segon i tercer del punt 3 de la lletra c) de l'apartat 1 de l'article 11 del Reglament(CE) número 2200/1996, i productors individuals en cas d'aplicació de l'article 4 del Reglament(CE) número 2202/1996.. A més en l'article 19 es preveu la realització d'altres controls addicionals.  
Esta era l'habilitació dels controls efectuats per la Conselleria d'Agricultura, Pesca i Alimentació en la seu de la SAT número 9.423 Vallsuma Fruit el 8 d'agost de 2000, amb resultat que consta en els antecedents quart i sext, i amb la conseqüència de la Resolució impugnada dictada pel director general de Producció Agrària, el 17 de juliol de 2001.  
La societat recurrent basa la seua impugnació en diverses discrepàncies sobre el fons de la resolució recorreguda, que es passen a examinar, i no formula cap objecció sobre el procediment de reintegrament tramitat.  
Tercer  
El primer motiu d'impugnació es basa en la justificació de la diferència comprovada entre els quilos de productes que han entrat dels socis i els que han eixit de l'OP, amb una o altra destinació, defenent el sistema aplicat derivat de les relacions entre l'OP i la Cooperativa Agrícola de Quatretonda, Coop. V, de la qual aquella és sòcia i de la qual s'utilitzen immobles i maquinària.  
En informe emés el 2 d'octubre de 2001 pel director general de Producció Agrària, en relació amb el recurs interposat, se sosté que no es pot acceptar esta justificació del desfasament comptable entre les entrades i eixides i dels diferents productes, a més no demostrat: . la coincidència entre entrades dels socis i eixides d'un producte, siga quina siga la destinació d'estes, en un principi comptable elemental i que s'ha de contrastar amb documentació comptable suficientment disponible en l'OP i no sol·licitant informació (tal com demana, formalment, en el recurs l'OP núm. 400) a entitat aliena a la mateixa encara que tingueren ambdós entitats algun tipus d'acord. Com la mateixa OP número 400 reconeix en el recurs (motiu primer tercer paràgraf), la mateixa disposa només d'afirmacions, no d'elements comptables per a rebatre el fet contrastat de la diferència entre entrades i eixides. Tan elemental principi comptable per a una entitat és independent del fet que la mateixa ocupe locals d'una altra i se li pague un arrendament en espècie (versió del recurs presentat) o que siga sòcia d'esta última (versió de les al·legacions presentades el 12.03.2001), argument que per incoherent ja es va rebutjar amb motiu de la resolució. (.) finalment, si les entrades comptabilitzades en dos dels tres productes són inferiors a les eixides (en taronja la diferència supera el 45 per cent de les entrades) no es pot garantir l'origen de la mercaderia que ha eixit, independentment que apareguen o no liquidacions de fruites a tercers..  
L'article 18 del reglament (CE) 1169/1997, abans esmentat, obliga a assegurar la concordança, segons la lletra b) d'este, entre les quantitats de productes entregades a la transformació en virtut de contractes i les entregues a les organitzacions de productors pels seus membres. Si l'OP destina a comercialització en fresc i a industrialització una quantitat de productes superior a aquella que li entreguen els seus socis, no existix cap garantia del fet que la matèria primera destinada a transformació provinga dels socis de l'OP, de manera que no es pot assegurar el compliment de la finalitat de la subvenció.  
Quart  
El segon motiu d'impugnació, pel qual es defén la realitat del contracte d'arrendament entre l'OP i Cijuval, SL, no desvirtua la resolució recorreguda quant a la seua constatació de la instrumentalització de l'OP en relació a la comercial Cijuval, SL, en el seu Informe de 2 d'octubre de 2001, del director general de Producció Agrària, emés en relació amb el recurs interposat, s'assenyala que Cijuval, SL, .és l'encarregada de recol·lectar, transportar, comercialitzar i finançar a l'OP número 400 a pesar que l'acord entre ambdós entitats és, tal com ja s'ha descrit, de simple arrendament de local i implements de comercialització. i que este últim caràcter instrumental (en cap moment desmentit en el recurs) és el de vertadera importància a efectes de la gestió d'ajuda. en contraposició al simple fet de la realitat del contracte d'arrendament, .que si és el cas, tindria repercussions a efectes del reconeixement sense perjuí, a més de les manifestades relacions entre l'OP número 400 i la Cooperativa Vinícola de Quatretonda i la inclusió d'esta última en Fruitvall, ja assenyalada, i a la qual en cap moment es referix el recurs que afecta d'arrel a la pròpia legalitat de les sol·licituds d'ajudes realitzades per l'OP número 400..  
Cal reiterar les consideracions de la resolució recorreguda que . tal com afirma el mateix representant de l'OP número 400 en les al·legacions presentades el 12.03.2001 (apartat sèptim) l'única destinació de la mercaderia propietat dels socis de l'esmentada OP és la mercantil Cijuval, SL. Que recol·lecta, transporta i comercialitza l'esmentada mercaderia, excepció feta de les entregues a indústria que, segons la versió que figura en les actes, es realitzen en el camp., i que . per tant, no solament hi ha una incoherència contrastada comptablement entre entrades i eixides en l'OP número 400, sinó una contradicció en el seu mode d'operar, plenament assumit pel representant de l'esmentada OP en les al·legacions, ja que l'única canalització de les eixides és la comercialitzadora Cijuval, SL, que, en conseqüència, hauria de coincidir exactament amb les aportacions dels socis de l'OP número 400.; .esta última no pot, per la seua forma d'operar, destinar a consum en fresc cap quantitat suplementària a les esmentades aportacions. i .de la revisió comptable de les entrades i eixides es deduïx, inexorablement, que hi ha aportacions suplementàries que no procedixen de socis, almenys, en satsuma i taronja..  
Quint  
En fi, la recurrent discrepa de la rellevància del retard en el pagament de les ajudes i bestretes als socis, i de la utilització de mitjans de pagament no autoritzats pel reglament comunitari. Encara que suposen una transgressió de l'article 15.2 del Reglament(CE) 1169/1997, és cert que el seu article 24 preveu una conseqüència sancionadora a concretar per cada estat membre i no una revocació de les ajudes. Però això, és ara mateix irrellevant atesa la concurrent dels altres motius i raons de revocació de l'ajuda per incompliment.  
Per allò que s'ha exposat, de conformitat amb els preceptes esmentats, i en general amb la Llei 30/1992, de Règim Jurídic de les Administracions Públiques i del Procediment Administratiu Comú; el Reglament(CE) 2200/1996; el Reglament (CE) 2202/1996; el Reglament (CE) 1169/1997; i el de la Llei d'Hisenda Pública de la Generalitat Valenciana i la resta en general i de pertinent aplicació, vist l'informe del Servici Jurídic, resolc:  
Primer  
Desestimar el recurs d'alçada presentat per l'organització de productors número 400 SAT número 9.423 Vallsuma Fruit, davant la Resolució, de la Direcció General de Producció i Comercialització Agrària, de 17 de juliol de 2001, relativa a l'expedient 17-0008-2001 d'ajudes a la transformació de cítrics en la campanya 1997/1998.  
Segon  
Declarar que l'OP número 400 SAT número 8.423 Vallsuma Fruit ha incomplit la normativa reguladora del règim d'ajudes a la producció de la campanya 1997/1998, establida pels Reglaments(CE) 2202/1996, del Consell i 16192/1997, de la Comissió i la resta de normativa comunitària i nacional derivades en les entregues de cítrics a la transformació efectuada durant la mencionada campanya per la qual cosa hi escau no reconéixer el dret a les ajudes sol·licitades i percebudes per l'import global de seixanta-tres mil tres-cents cinquanta-cinc euros i dèsset cèntims d'euro (63.355,17 €) = (deu milions cinc-centes quaranta-una mil tres-centes quinze pessetes (41.104.440 pessetes).  
Tercer  
Com a conseqüència, procedix reclamar els imports de les bestretes i saldos de les ajudes, indegudament percebuts, corresponents a la campanya 1997/1998 que han de ser reintegrats en la seua totalitat i l'import global dels quals ascendix a seixanta-tres mil tres-cents cinquanta-cinc euros i dèsset cèntims d'euro (63.355,17 €) per les entregues de cítrics a la indústria durant la campanya 1997/1998.  
Este import global haurà de ser reintegrat incrementat amb els interessos corresponents aplicats pel Banc Central Europeu a les seues operacions en euros, publicat en el Diari Oficial de la Unió Europea, Sèrie C, vigent en la data del pagament indegut i incrementat amb tres punts percentuals, este interés serà calculat en funció del termini transcorregut entre el pagament i el reemborsament de les quantitats percebudes en excés pel beneficiari. El pagament de la quantitat exigida s'haurà de realitzar d'acord amb l'article 20.4 del Reglament General de Recaptació aprovat pel Reial Decret 1684/1990, de 20 de desembre, i modificat pel Reial Decret 448/1995 de 24 de març.  
Quart  
A este efecte, pel Servici Territorial de la CAPA a València, es realitzaran quantes actuacions resulten pertinents a l'objecte de requerir la suma resultant, que haurà de ser reintegrada en el termini d'ingrés voluntari previst en l'article 20.4 del Reglament General de Recaptació, aprovat pel Reial Decret 1.684/1990, de 20 de desembre, i modificat pel Reial Decret 448/1995, de 24 de març..  
La present resolució posa fi a la via administrativa i contra esta es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la interposició de qualsevol altre recurs que estime procedent.  
València, 6 de març de 2006.. El sotssecretari: Carlos Mínguez Plasencia.